**A 2016. augusztus 16-i rendkvüli képviselő-testületi ülés határozatai**

**60 – 67**

**60/2016.(VIII. 16.) számú határozat** (6 igen egyhangú szavazattal)

Rád Községi Önkormányzat Képviselő-testülete a 2016. augusztus 16-i rendkívüli képviselő-testületi ülés napirendjét az alábbiak szerint hagyja jóvá:

1./ 1/2015.(II.26.) rendelet a helyi szociális ellátások és szociális támogatások szabályairól szóló rendelet módosításának előkészítése

Előterjesztő: Rutkai Róbert aljegyző

2./ Szennyvízközmű biztonságos üzemeltetéséhez szükséges tartalék eszközök beszerzése  
(56/2016.(VI.23.) számú határozat módosítása.)  
Előterjesztő: Lieszkovszki Gábor polgármester

3./ Helyi Választási Bizottság tagjainak és póttagjainak megválasztása

Előterjesztő: Lieszkovszki Gábor polgármester

4./ Izotóp Tájékoztató Ellenőrző Társuláshoz való csatlakozási kérelmek megtárgyalása  
Előterjesztő: Lieszkovszki Gábor polgármester

5./ Belterületi árkok újraásása, külterületi övárok létesítése

Előterjesztő: Lieszkovszki Gábor polgármester

Határidő: 2016. augusztus 16.

Felelős: Lieszkovszki Gábor polgármester

1./ 1/2015.(II.26.) rendelet a helyi szociális ellátások és szociális támogatások szabályairól szóló rendelet módosításának előkészítése

**61/2016.(VIII. 16.) számú határozat** (5 igen egyhangú szavazattal)

Rád Községi Önkormányzat Képviselő-testülete módosítani, kiegészíteni kívánja a helyi szociális ellátások és szociális támogatások szabályairól szóló 1/2015. (II. 26.) rendeletét azzal, hogy bevezeti az önkormányzat jóváhagyott költségvetése települési támogatás rovatának kiadási előirányzatára figyelemmel a Rád községben állandó bejelentett lakásban életvitelszerűen élő nappali tagozatos tanulók – általános iskolai, középfokú oktatásban és felsőfokú oktatásban, vagy OKJ-s képzésben – iskolakezdési támogatását, tanulónként 15 000 Ft összegben. A Képviselő-testület a rendeletben a temetési támogatást 15 000 Ft-ról 30 000 Ft-ra kívánja emelni.

Felhívja a jegyzőt a módosító rendelet elkészítésére és a 2016. szeptember 22-i rendes képviselő-testületi ülésre történő beterjesztésre.

Határidő: 2016. szeptember 22.

Felelős: Lieszkovszki Gábor polgármester és dr. Ungi Kitti jegyző

2./ Szennyvízközmű biztonságos üzemeltetéséhez szükséges tartalék eszközök beszerzése (56/2016.(VI. 23.) számú határozat módosítása)

**62/2016.(VIII. 16.) számú határozat** (5 igen egyhangú szavazattal)

Rád Községi Önkormányzat Képviselő-testülete a rádi szennyvízközművek biztonságos üzemeltetéséhez szükséges tartalék eszközök beszerzéséről szóló 56/2016.(VI. 23.) számú határozatát az alábbiakra módosítja:

Rád Községi Önkormányzat Képviselő-testülete felhatalmazza a polgármestert, hogy a MEDIKER Kft által a KM-20.432, a KD-02.17.405, a KM-02.22.203 és KM-02.16.202 tartalék szivattyúkra tett engedményezett nettó árajánlat és a PROTECH Fejlesztő Kft KDT3.140 7.5 kW 400V 50 Hz forgólapátos légfúvóra a tett árajánlat alapján, az eszközöket megvegye.

A kiadások fedezetét a 2016. évi önkormányzati költségvetés 0 52080 szennyvízcsatorna építése, fenntartása, üzemeltetése előirányzat biztosítja.

Határidő: 2016. december 31.

Felelős: Lieszkovszki Gábor polgármester

3./ Helyi Választási Bizottság tagjainak és póttagjainak megválasztása

**63/2016.(VIII. 16.) számú határozat** (5 igen egyhangú szavazattal)

Rád Községi Önkormányzat Képviselő-testülete a Helyi Választási Bizottság rendes tagjának választja:

**Laukó Edit** Rád, Váci út 5. szám alatti lakost és

**Cziczka Mihályné** Rád, Petőfi u. 17. szám alatti lakost.

Határidő: 2016. augusztus 16-tól a törvényi előírásnak megfelelően

Felelős: dr. Ungi Kitti jegyző, a Helyi Választási Iroda vezetője

**64/2016.(VIII. 16.) számú határozat** (5 igen egyhangú szavazattal)

Rád Községi Önkormányzat Képviselő-testülete a Helyi Választási Bizottság póttagjának választja:

**Nábelekné Oszaczki Krisztina** Rád, Esze Tamás u. 27. szám alatti lakost, és HVB **Gyuriczáné Laukó Emese** Rád, Váci u. 14. szám alatti lakost.

Határidő: 2016. augusztus 16-tól a törvényi előírásnak megfelelően

Felelős: dr. Ungi Kitti jegyző, a Helyi Választási Iroda vezetője

4./ Izotóp Tájékoztató Ellenőrző Társuláshoz való csatlakozási kérelmek megtárgyalása

**65/2016.(VIII. 16.) számú határozat** (5 igen egyhangú szavazattal)

Rád Községi Önkormányzat Képviselő-testülete az Izotóp Tájékoztató Ellenőrzési Társulás alapító tagjaként a Társulási Megállapodásra és Váckisújfalu Község Önkormányzata Képviselő-testületének 37/2016.(VI. 27.) számú határozatára figyelemmel támogatja Váckisújfalu Község Önkormányzatának csatlakozási kérelmét, amennyiben a kérelmező mindenben megfelel a társulás alapító okirata – Társulási Megállapodás – 7. pontjában foglalt előírásoknak és más hasonló társulásból kilép, az Mötv. 89. § (2) bekezdésének megfelelően.

Felhatalmazza a polgármestert, hogy a döntésről az Izotóp Tájékoztató Ellenőrzési Társulás Társulási Tanácsát tájékoztassa és a tagfelvétel esetén a Társulási Megállapodás módosítását aláírja.

Határidő: 2016. augusztus 30.

Felelős: Lieszkovszki Gábor polgármester

**66/2016.(VIII. 16.) számú határozat** (5 igen egyhangú szavazattal)

Rád Községi Önkormányzat Képviselő-testülete az Izotóp Tájékoztató Ellenőrzési Társulás alapító tagjaként a Társulási Megállapodásra és Váchartyán Község Önkormányzata Képviselő-testületének 88/2016.(VI. 30.) számú határozatára figyelemmel támogatja Váchartyán Község Önkormányzatának csatlakozási kérelmét, amennyiben a kérelmező mindenben megfelel a társulás alapító okirata – Társulási Megállapodás – 7. pontjában foglalt előírásoknak és más hasonló társulásból kilép, az Mötv. 89. § (2) bekezdésének megfelelően.

Felhatalmazza a polgármestert, hogy a döntésről az Izotóp Tájékoztató Ellenőrzési Társulás Társulási Tanácsát tájékoztassa és a tagfelvétel esetén a Társulási Megállapodás módosítását aláírja.

Határidő: 2016. augusztus 30.

Felelős: Lieszkovszki Gábor polgármester

5./ Belterületi árkok újraásása, külterületi övárok létesítése

**67/2016.(VIII. 16.) számú határozat** (5 igen egyhangú szavazattal)

Rád Községi Önkormányzat Képviselő-testülete egyetért az APKO-TRANSZ KFT megbízásával a József Attila utca 96 fm, Viola utca 60 fm., Sallai Imre utca 65 fm., Rákóczi úttól a tanya bevezetéséig 140 fm eltömedékelt árkok újraásására, valamint Rádon a volt Tsz tanya kosdi közigazgatási határán 150 fm vízelvezető övárok létesítésével. A munkák megbízási díja bruttó 584 073 Ft, amely kifizetéséhez az elvégzett munka polgármester általi igazolását követően hozzájárul.

Határidő: 2016. augusztus 30.

Felelős: Lieszkovszki Gábor polgármester